CELEX: 32019D1698
Language: sk
Date: 2019-10-09 00:00:00
Title: Vykonávacie Rozhodnutie Komisie (EÚ) 2019/1698 z 9. októbra 2019 o stanovovaní noriem pre výrobky, vypracované na podporu smernice 2001/95/ES Európskeho parlamentu a Rady o všeobecnej bezpečnosti výrobkov (Text s významom pre EHP)

10.10.2019   
               
               
                  SK
               
               
                  Úradný vestník Európskej únie
               
               
                  L 259/65
               
            
         VYKONÁVACIE ROZHODNUTIE KOMISIE (EÚ) 2019/1698
         z 9. októbra 2019
         o stanovovaní noriem pre výrobky, vypracované na podporu smernice 2001/95/ES Európskeho parlamentu a Rady o všeobecnej bezpečnosti výrobkov
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 4 ods. 2 prvý pododsek,
         keďže:
         
                     (1)
                  
                  
                     V súlade s článkom 3 ods. 2 druhým pododsekom smernice 2001/95/ES sa výrobok považuje za bezpečný, pokiaľ ide o riziká a kategórie rizík, na ktoré sa vzťahujú príslušné vnútroštátne normy, ak je v súlade s nezáväznými vnútroštátnymi normami transponujúcimi európske normy, odkazy na ktoré Komisia v súlade s článkom 4 uvedenej smernice uverejnila v Úradnom vestníku Európskej únie.
                  
               
                     (2)
                  
                  
                     Komisia 27. júla 2011 prijala rozhodnutie 2011/479/EÚ (2) o požiadavkách na bezpečnosť, ktoré musia spĺňať európske normy týkajúce sa gymnastického náradia.
                  
               
                     (3)
                  
                  
                     Komisia listom M/507 z 5. septembra 2012 predložila Európskemu výboru pre normalizáciu (CEN) žiadosť o vypracovanie európskych noriem s cieľom eliminovať hlavné riziká spojené s gymnastickým náradím na základe požiadaviek na bezpečnosť. Na základe tejto žiadosti prijal Európsky výbor pre normalizáciu normu: EN 913:2008 pre gymnastické náradie – Všeobecné bezpečnostné požiadavky a skúšobné metódy. Odkaz na túto normu bol 11. júla 2014 na základe vykonávacieho rozhodnutia Komisie 2014/357/EÚ (3) uverejnený v Úradnom vestníku Európskej únie (4).
                  
               
                     (4)
                  
                  
                     Európsky výbor pre normalizáciu berúc do úvahy nové poznatky a vývoj trhu vypracoval novú európsku normu EN 913:2018.
                  
               
                     (5)
                  
                  
                     Európska norma EN 913:2018 je v súlade s požiadavkou všeobecnej bezpečnosti stanovenou v smernici 2001/95/ES. Odkaz na ňu by sa preto mal uverejniť v Úradnom vestníku Európskej únie.
                  
               
                     (6)
                  
                  
                     Komisia 29. novembra 2011 prijala rozhodnutie 2011/786/EÚ (5) o požiadavkách na bezpečnosť, ktoré majú spĺňať európske normy, pokiaľ ide o bicykle, bicykle pre malé deti a nosiče batožiny na bicykle.
                  
               
                     (7)
                  
                  
                     Listom M/508 zo 6. septembra 2012 Komisia predložila Európskemu výboru pre normalizáciu (CEN) žiadosť na vypracovanie európskych noriem s cieľom eliminovať hlavné riziká spojené s bicyklami, bicyklami pre malé deti a nosičmi batožiny na bicykle na základe požiadaviek na bezpečnosť. Na základe tejto žiadosti prijal Európsky výbor pre normalizáciu súbor noriem: EN ISO 4210-2:2014 pre požiadavky na mestské a trekingové bicykle, bicykle pre mladých, horské a pretekárske bicykle, a EN ISO 4210-6:2014 pre metódy skúšania rámu a vidlice. Odkazy na tieto normy boli na základe vykonávacieho rozhodnutia Komisie (EÚ) 2015/681 (6) uverejnené v Úradnom vestníku Európskej únie (7).
                  
               
                     (8)
                  
                  
                     Európsky výbor pre normalizáciu berúc do úvahy nové poznatky a vývoj trhu vypracoval nové európske normy EN ISO 4210-2-2015 a EN ISO 4210-6-2015.
                  
               
                     (9)
                  
                  
                     Európske normy EN ISO 4210-2-2015 a EN ISO 4210-6-2015 sú v súlade s požiadavkou všeobecnej bezpečnosti stanovenou v smernici 2001/95/ES. Odkazy na tieto normy by sa preto mali uverejniť v Úradnom vestníku Európskej únie.
                     
                  
               
                     (10)
                  
                  
                     Na základe požiadavky Komisie M/508 zo 6. septembra 2012 prijal Európsky výbor pre normalizáciu normu: EN 14872:2006 pre bicykle – výstroj bicyklov – nosiče batožiny. Odkaz na túto normu bol na základe rozhodnutia Komisie 2006/514/ES (8) uverejnený v Úradnom vestníku Európskej únie (9).
                  
               
                     (11)
                  
                  
                     Európsky výbor pre normalizáciu berúc do úvahy nové poznatky a vývoj trhu vypracoval novú európsku normu EN ISO 11243:2016.
                  
               
                     (12)
                  
                  
                     Európska norma EN ISO 11243:2016 je v súlade s požiadavkou všeobecnej bezpečnosti stanovenou v smernici 2001/95/ES. Odkaz na ňu by sa preto mal uverejniť v Úradnom vestníku Európskej únie.
                  
               
                     (13)
                  
                  
                     Komisia 25. marca 2008 prijala rozhodnutie 2008/264/ES (10) o požiadavkách na bezpečnosť, ktoré musia podľa európskych noriem spĺňať cigarety.
                  
               
                     (14)
                  
                  
                     Komisia listom M/425 z 27. júna 2008 predložila Európskemu výboru pre normalizáciu (CEN) žiadosť na vypracovanie európskych noriem s cieľom eliminovať hlavné riziká spojené s cigaretami na základe požiadaviek na požiarnu bezpečnosť. Na základe tejto žiadosti prijal Európsky výbor pre normalizáciu normu: EN ISO 12863:2010 o skúšobnej metóde na stanovenie vznietivého potenciálu cigariet. Odkaz na túto normu bol na základe rozhodnutia Komisie 2011/496/EÚ (11) uverejnený v Úradnom vestníku Európskej únie (12).
                  
               
                     (15)
                  
                  
                     Európsky výbor pre normalizáciu berúc do úvahy nové poznatky a vývoj trhu zmenil normu EN ISO 12863:2010 prijatím zmeny EN ISO 12863:2010/A1:2016.
                  
               
                     (16)
                  
                  
                     Zmena EN ISO 12863:2010/A1:2016 je v súlade s požiadavkou všeobecnej bezpečnosti stanovenou v smernici 2001/95/ES. Odkaz na ňu by sa preto mal uverejniť v Úradnom vestníku Európskej únie.
                  
               
                     (17)
                  
                  
                     Komisia 27. júla 2011 prijala rozhodnutie 2011/476/EÚ (13) o požiadavkách na bezpečnosť, ktoré musia spĺňať európske normy týkajúce sa stacionárnych tréningových zariadení.
                  
               
                     (18)
                  
                  
                     Komisia listom M/506 z 5. septembra 2012 predložila Európskemu výboru pre normalizáciu (CEN) žiadosť na vypracovanie európskych noriem s cieľom eliminovať hlavné riziká spojené so stacionárnymi tréningovými zariadeniami na základe požiadaviek na bezpečnosť. Na základe tejto žiadosti prijal Európsky výbor pre normalizáciu súbor noriem: EN 957-4:2006+A1:2010 pre posilňovacie lavice, ďalšie špecifické bezpečnostné požiadavky a skúšobné metódy; EN 957-5:2009 pre stacionárne bicyklové cvičenia a posilňovacie tréningové zariadenia pre hornú časť tela, ďalšie špecifické bezpečnostné požiadavky a skúšobné metódy; EN 957-8:1998 pre šliapacie a stúpacie zariadenia a simulátory výstupu do schodov, ďalšie špecifické bezpečnostné požiadavky a skúšobné metódy; EN 957-9:2003 pre elipsovité tréningové zariadenia, ďalšie špecifické bezpečnostné požiadavky a skúšobné metódy; a EN 957-10:2005 pre trenažéry s pevným kolesom alebo bez voľnobehu, ďalšie špecifické bezpečnostné požiadavky a skúšobné metód. Odkazy na tieto normy boli na základe vykonávacieho rozhodnutia 2014/357/EÚ uverejnené v Úradnom vestníku Európskej únie (14).
                  
               
                     (19)
                  
                  
                     Európsky výbor pre normalizáciu berúc do úvahy nové poznatky a vývoj trhu vypracoval nové európske normy EN ISO 20957-4:2016, EN ISO 20957-5:2016, EN ISO 20957-8:2017, EN ISO 20957-9:2016 a EN ISO 20957-10:2017.
                  
               
                     (20)
                  
                  
                     Európske normy EN ISO 20957-4:2016, EN ISO 20957-5:2016, EN ISO 20957-8:2017, EN ISO 20957-9:2016 a EN ISO 20957-10:2017 sú v súlade s požiadavkou všeobecnej bezpečnosti stanovenou v smernici 2001/95/ES. Odkazy na tieto normy by sa preto mali uverejniť v Úradnom vestníku Európskej únie.
                     
                  
               
                     (21)
                  
                  
                     Komisia 21. apríla 2005 prijala rozhodnutie 2005/323/ES (15) o bezpečnostných požiadavkách, ktoré majú spĺňať európske normy, pokiaľ ide o plávajúce výrobky na voľný čas na použitie na a vo vode.
                  
               
                     (22)
                  
                  
                     Komisia listom M/372 z 5. septembra 2012 predložila Európskemu výboru pre normalizáciu (CEN) žiadosť na vypracovanie európskych noriem s cieľom eliminovať hlavné riziká spojené s plávajúcimi výrobkami určenými na použitie vo voľnom čase na a vo vode na základe bezpečnostných požiadaviek. Na základe tejto žiadosti prijal Európsky výbor pre normalizáciu súbor noriem: EN 15649-1:2009+A2:2013, EN 15649-2:2009+A2:2013, EN 15649-3:2009+A1:2012, EN 15649-4:2010+A1:2012, EN 15649-5:2009, EN 15649-6:2009+A1:2013, EN 15649-7:2009 pre plávajúce výrobky určené na použitie vo voľnom čase na a vo vode. Odkazy na tento súbor noriem boli na základe vykonávacích rozhodnutí Komisie 2014/359/EÚ (16), 2014/875/EÚ (17) a 2013/390/EÚ (18) uverejnené v Úradnom vestníku Európskej únie (19).
                  
               
                     (23)
                  
                  
                     Európsky výbor pre normalizáciu berúc do úvahy nové poznatky a vývoj trhu vypracoval nový súbor európskych noriem EN ISO 25649:2017 (časti 1 – 7).
                  
               
                     (24)
                  
                  
                     Európske normy EN ISO 25649:2017 (časti 1 – 7) sú v súlade s požiadavkou všeobecnej bezpečnosti stanovenou v smernici 2001/95/ES. Odkazy na tieto normy by sa preto mali uverejniť v Úradnom vestníku Európskej únie.
                     
                  
               
                     (25)
                  
                  
                     Súbor európskych noriem EN 913:2008, EN 957-4:2006+A1:2010, EN 957-5:2009, EN 957-8:1998, EN 957-9:2003, EN 957-10:2005, EN ISO 4210-2:2014, EN ISO 4210-6:2014, EN 14872:2006 a EN 15649 sa nahrádza novými alebo zmenenými európskymi normami, odkazy na ktoré budú zverejnené na základe tohto rozhodnutia. Je preto potrebné vypustiť odkazy na tieto normy z Úradného vestníka Európskej únie (20).
                  
               
                     (26)
                  
                  
                     Úplný zoznam odkazov na európske normy vypracované na podporu smernice 2001/95/ES, by v záujme jasnosti, ako aj na splnenie požiadaviek, ktoré tieto normy majú za cieľ splniť, mal byť uverejnený v jednom akte. Odkazy na európske normy momentálne zverejnené v Úradnom vestníku Európskej únie (21) by mali preto byť zahrnuté v tomto rozhodnutí. Preto je potrebné zrušiť príslušné rozhodnutia Komisie týkajúce sa uverejnenia týchto noriem.
                  
               
                     (27)
                  
                  
                     Súlad s príslušnou vnútroštátnou normou transponujúcou európsku normu, odkaz na ktorú bol uverejnený v Úradnom vestníku Európskej únie vytvára predpoklad bezpečnosti, pokiaľ ide o riziká a rizikové kategórie, na ktoré sa vzťahuje príslušná vnútroštátna norma odo dňa uverejnenia odkazu tejto európskej normy v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia.
                  
               
                     (28)
                  
                  
                     Opatrenia stanovené v tomto rozhodnutí sú v súlade so stanoviskom výboru ustanoveného smernicou 2001/95/ES,
                  
               PRIJALA TOTO ROZHODNUTIE:
         
            Článok 1
            Odkazy na európske normy pre výrobky vypracované na podporu smernice 2001/95/ES a uvedené v prílohe I k tomuto rozhodnutiu sa týmto uverejňujú v Úradnom vestníku Európskej únie.
         
         
            Článok 2
            Odkazy na európske normy pre výrobky vypracované na podporu smernice 2001/95/ES uvedené v prílohe II k tomuto rozhodnutiu sa týmto vypúšťajú z Úradného vestníka Európskej únie.
         
         
            Článok 3
            Rozhodnutie Komisie C(2004) 1493 (22), rozhodnutie Komisie 2005/718/ES (23), rozhodnutie 2006/514/ES, rozhodnutie Komisie 2009/18/ES (24), rozhodnutie 2011/496/EÚ, vykonávacie rozhodnutie Komisie 2012/29/EÚ (25), vykonávacie rozhodnutie 2013/390/EÚ, vykonávacie rozhodnutie 2014/357/EÚ, vykonávacie rozhodnutie Komisie 2014/358/EÚ (26), vykonávacie rozhodnutie 2014/359/EÚ, vykonávacie rozhodnutie Komisie 2014/531/EÚ (27), vykonávacie rozhodnutie 2014/875/EÚ, vykonávacie rozhodnutie (EÚ) 2015/681, vykonávacie rozhodnutie Komisie (EÚ) 2015/1345 (28) a vykonávacie rozhodnutie Komisie (EÚ) 2017/1014 (29) sú zrušené.
         
         
            Článok 4
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            
         
         
            V Bruseli 9. októbra 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. ES L 11, 15.1.2002, s. 4.
         
            (2)  Rozhodnutie Komisie 2011/479/ES z 27. júla 2011 o požiadavkách na bezpečnosť, ktoré musia spĺňať európske normy týkajúce sa gymnastického náradia podľa smernice Európskeho parlamentu a Rady 2001/95/ES (Ú. v. EÚ L 197, 29.7.2011, s. 13).
         
            (3)  Vykonávacie rozhodnutie Komisie z 13. júna 2014 o súlade série európskych noriem EN 957 (časti 2 a 4 – 10) a EN ISO 20957 (časť 1) týkajúcich sa stacionárnych tréningových zariadení a desiatich európskych noriem týkajúcich sa gymnastického náradia s požiadavkou všeobecnej bezpečnosti podľa smernice Európskeho parlamentu a Rady 2001/95/ES a o uverejnení odkazov na tieto normy v Úradnom vestníku Európskej únie (Ú. v. EÚ L 175, 14.6.2014, s. 40).
         
            (4)  Oznámenie Komisie 2017/C 267/03 v rámci implementácie smernice 2001/95/ES Európskeho Parlamentu a Rady o všeobecnej bezpečnosti výrobkov (Ú. v. EÚ C 267, 11.8.2017, s. 7).
         
            (5)  Rozhodnutie Komisie 2011/786/EÚ z 29. novembra 2011 o požiadavkách na bezpečnosť, ktoré majú spĺňať európske normy, pokiaľ ide o bicykle, bicykle pre malé deti a nosiče batožiny na bicykle, podľa smernice Európskeho parlamentu a Rady 2001/95/ES (Ú. v. EÚ L 319, 2.12.2011, s. 106).
         
            (6)  Vykonávacie rozhodnutie Komisie (EÚ) 2015/681 z 29. apríla 2015 o uverejnení odkazov na normu EN ISO 4210, časti 1 – 9, pre mestské a trekingové bicykle, pre horské bicykle a pre pretekárske bicykle a na normu EN ISO 8098 pre bicykle pre malé deti v Úradnom vestníku Európskej únie podľa smernice Európskeho parlamentu a Rady 2001/95/ES (Ú. v. EÚ L 111, 30.4.2015, s. 30).
         
            (7)  Oznámenie Komisie 2017/C 267/03 v rámci implementácie smernice 2001/95/ES Európskeho Parlamentu a Rady o všeobecnej bezpečnosti výrobkov (Ú. v. EÚ C 267, 11.8.2017, s. 7).
         
            (8)  Rozhodnutie Komisie 2006/514/ES z 20. júla 2006 o súlade niektorých noriem s požiadavkou všeobecnej bezpečnosti stanovenou v smernici Európskeho parlamentu a Rady 2001/95/ES a o uverejnení odkazov na tieto normy v úradnom vestníku (Ú. v. EÚ L 200, 22.7.2006, s. 35).
         
            (9)  Oznámenie Komisie 2017/C 267/03 v rámci implementácie smernice 2001/95/ES Európskeho Parlamentu a Rady o všeobecnej bezpečnosti výrobkov (Ú. v. EÚ C 267, 11.8.2017, s. 7).
         
            (10)  Rozhodnutie Komisie 2008/264/ES z 25. marca 2008 o požiadavkách na požiarnu bezpečnosť, ktoré musia podľa európskych noriem spĺňať cigarety v súlade so smernicou Európskeho parlamentu a Rady 2001/95/ES (Ú. v. EÚ L 83, 26.3.2008, s. 35).
         
            (11)  Oznámenie Komisie 2017/C 267/03 v rámci implementácie smernice 2001/95/ES Európskeho Parlamentu a Rady o všeobecnej bezpečnosti výrobkov (Ú. v. EÚ C 267, 11.8.2017, s. 7).
         
            (12)  Rozhodnutie Komisie 2011/496/EÚ z 9. augusta 2011 o súlade normy EN 16156:2010 Cigarety – posúdenie vznietivosti – požiadavka na bezpečnosť a normy EN ISO 12863:2010 Štandardná testovacia metóda na posúdenie vznietivosti cigariet so všeobecnou požiadavkou smernice 2001/95/ES a o uverejnení odkazov na normy EN 16156:2010 Cigarety – posúdenie vznietivosti – požiadavka na bezpečnosť a EN ISO 12863:2010 Štandardná testovacia metóda na posúdenie vznietivosti cigariet v Úradnom vestníku Európskej únie (Ú. v. EÚ L 205, 10.8.2011, s. 31).
         
            (13)  Rozhodnutie Komisie 2011/476/ES z 27. júla 2011 o požiadavkách na bezpečnosť, ktoré musia spĺňať európske normy týkajúce sa stacionárnych tréningových zariadení podľa smernice Európskeho parlamentu a Rady 2001/95/ES (Ú. v. EÚ L 196, 28.7.2011, s. 16).
         
            (14)  Oznámenie Komisie 2017/C 267/03 v rámci implementácie smernice 2001/95/ES Európskeho Parlamentu a Rady o všeobecnej bezpečnosti výrobkov (Ú. v. EÚ C 267, 11.8.2017, s. 7).
         
            (15)  Rozhodnutie Komisie 2005/323/ES z 21. apríla 2005 o bezpečnostných požiadavkách, ktoré majú spĺňať európske normy, pokiaľ ide o plávajúce výrobky určené na použitie vo voľnom čase na alebo vo vode podľa smernice Európskeho parlamentu a Rady 2001/95/ES (Ú. v. EÚ L 104, 23.4.2005, s. 39).
         
            (16)  Vykonávacie rozhodnutie Komisie 2014/359/EÚ z 13. júna 2014 o súlade európskych noriem EN 15649-1:2009+A2:2013 a EN 15649-6:2009+A1:2013 týkajúcich sa plávajúcich výrobkov na voľný čas na použitie na a vo vode s požiadavkou všeobecnej bezpečnosti podľa smernice Európskeho parlamentu a Rady 2001/95/ES a o uverejnení odkazov na tieto normy v Úradnom vestníku Európskej únie (Ú. v. EÚ L 175, 14.6.2014, s. 45).
         
            (17)  Vykonávacie rozhodnutie Komisie 2014/875/EÚ zo 4. decembra 2014 o uverejnení odkazov na normu EN 15649-2:2009+A2:2013 týkajúcu sa plávajúcich výrobkov na voľný čas na použitie na a vo vode a normu EN 957-6:2010+A1:2014 týkajúcu sa stacionárnych tréningových zariadení v Úradnom vestníku Európskej únie v súlade so smernicou Európskeho parlamentu a Rady 2001/95/ES (Ú. v. EÚ L 349, 5.12.2014, s. 65).
         
            (18)  Vykonávacie rozhodnutie Komisie 2013/390/EÚ z 18. júla 2013 o súlade série európskych noriem EN 15649 (časti 1 – 7) týkajúcich sa plávajúcich výrobkov na voľný čas na použitie na alebo vo vode s požiadavkou všeobecnej bezpečnosti podľa smernice Európskeho parlamentu a Rady 2001/95/ES a o uverejnení odkazov na tieto normy v Úradnom vestníku Európskej únie (Ú. v. EÚ L 196, 19.7.2013 s 22).
         
            (19)  Oznámenie Komisie 2017/C 267/03 v rámci implementácie smernice 2001/95/ES Európskeho Parlamentu a Rady o všeobecnej bezpečnosti výrobkov (Ú. v. EÚ C 267, 11.8.2017, s. 7).
         
            (20)  Oznámenie Komisie 2017/C 267/03 v rámci implementácie smernice 2001/95/ES Európskeho Parlamentu a Rady o všeobecnej bezpečnosti výrobkov (Ú. v. EÚ C 267, 11.8.2017, s. 7).
         
            (21)  Oznámenie Komisie 2017/C 267/03 v rámci implementácie smernice 2001/95/ES Európskeho Parlamentu a Rady o všeobecnej bezpečnosti výrobkov (Ú. v. EÚ C 267, 11.8.2017, s. 7).
         
            (22)  Rozhodnutie Komisie C(2004)1493 z 23. apríla 2004 o súlade niektorých noriem s požiadavkou všeobecnej bezpečnosti stanovenou v smernici 2001/95/ES a o uverejnení odkazov na tieto normy v úradnom vestníku.
         
            (23)  Rozhodnutie Komisie 2005/718/ES z 13. októbra 2005 o súlade niektorých noriem s požiadavkou všeobecnej bezpečnosti stanovenou v smernici 2001/95/ES a o uverejnení odkazov na tieto normy v úradnom vestníku (Ú. v. EÚ L 271, 15.10.2005, s. 51).
         
            (24)  Rozhodnutie Komisie 2009/18/ES z 22. decembra 2008 o súlade normy EN 1273:2005 týkajúcej sa detských chodúľok s požiadavkou všeobecnej bezpečnosti stanovenou v smernici Európskeho parlamentu a Rady 2001/95/ES a o uverejnení odkazu na normu v úradnom vestníku (Ú. v. EÚ L 8, 13.1.2009, s. 29).
         
            (25)  Vykonávacie rozhodnutie Komisie 2012/29/EÚ z 13. januára 2012 o súlade normy EN 60065:2002/A12:2011 „Audioprístroje, videoprístroje a podobné elektronické prístroje. Požiadavky na bezpečnosť“ a normy EN 60950-1:2006/A12:2011 „Zariadenia informačných technológií. Bezpečnosť.Časť 1: Všeobecné požiadavky“ s požiadavkou všeobecnej bezpečnosti smernice Európskeho parlamentu a Rady 2001/95/ES a o uverejnení odkazov na tieto normy v Úradnom vestníku Európskej únie (Ú. v. EÚ L 13, 17.1.2012, s. 7).
         
            (26)  Vykonávacie rozhodnutie Komisie 2014/358/EÚ z 13. júna 2014 o súlade európskej normy EN 16281:2013 týkajúcej sa blokovacích/zaisťovacích zariadení zabezpečených proti použitiu deťmi, namontovaných spotrebiteľom na okná a balkónové dvere, s požiadavkou všeobecnej bezpečnosti podľa smernice Európskeho parlamentu a Rady 2001/95/ES a o uverejnení odkazov na túto normu v Úradnom vestníku Európskej únie (Ú. v. EÚ L 175, 14.6.2014, s. 43).
         
            (27)  Vykonávacie rozhodnutie Komisie 2014/531/EÚ zo 14. augusta 2014 o súlade európskych noriem EN 16433:2014 a EN 16434:2014 a určitých ustanovení európskej normy EN 13120:2009+A1:2014 pre vnútorné clony s požiadavkou všeobecnej bezpečnosti podľa smernice Európskeho parlamentu a Rady 2001/95/ES a o uverejnení odkazov na tieto normy v Úradnom vestníku Európskej únie (Ú. v. EÚ L 243, 15.8.2014, s. 54).
         
            (28)  Vykonávacie rozhodnutie Komisie (EÚ) 2015/1345 z 31. júla 2015 o uverejnení odkazov na normy, ktoré sa týkajú šnúr a sťahovacích šnúr na detskom oblečení, prenosných tašiek a stojanov, bezpečnostných zábran a zariadení na prebaľovanie v domácnosti, v Úradnom vestníku Európskej únie, v súlade so smernicou Európskeho parlamentu a Rady 2001/95/ES (Ú. v. EÚ L 207, 4.8.2015, s. 73).
         
            (29)  Vykonávacie rozhodnutie Komisie (EÚ) 2017/1014 z 15. júna 2017 o uverejnení odkazov na európske normy EN 13869:2016 o požiadavkách na bezpečnosť pre deti, ktoré musia spĺňať zapaľovače, a EN 13209-2:2015 o nosidlách na deti v Úradnom vestníku Európskej únie v súlade so smernicou Európskeho parlamentu a Rady 2001/95/ES (Ú. v. EÚ L 153, 16.6.2017, s. 36).
      
      
         
            PRÍLOHA I
            
                        č.
                     
                     
                        Odkaz na normu
                     
                  
                        1.
                     
                     
                        EN 581-1:2006
                        Vonkajší nábytok – Sedací a stolový nábytok na kempingové a domáce použitie a použitie v nebytových budovách – Časť 1: Všeobecné bezpečnostné požiadavky
                     
                  
                        2.
                     
                     
                        EN 913:2018
                        Gymnastické náradie. Všeobecné bezpečnostné požiadavky a skúšobné metódy
                     
                  
                        3.
                     
                     
                        EN 914:2008
                        Gymnastické náradie. Paralelné bradlá a bradlá s odlišnou výškou žrdí. Požiadavky a skúšobné metódy vrátane bezpečnosti
                     
                  
                        4.
                     
                     
                        EN 915:2008
                        Gymnastické náradie. Bradlá s odlišnou výškou žrdí. Požiadavky a skúšobné metódy vrátane bezpečnosti
                     
                  
                        5.
                     
                     
                        EN 916:2003
                        Gymnastické náradie. Gymnastické debny. Požiadavky a skúšobné metódy vrátane bezpečnosti
                     
                  
                        6.
                     
                     
                        EN 957-2:2003
                        Stacionárne tréningové zariadenia. Časť 2: Posilňovacie tréningové zariadenia, ďalšie špecifické bezpečnostné požiadavky a skúšobné metódy
                     
                  
                        7.
                     
                     
                        EN 957-6:2010+A1:2014
                        Stacionárne tréningové zariadenia. Časť 6: Bežecké pásy, ďalšie špecifické bezpečnostné požiadavky a skúšobné metódy
                     
                  
                        8.
                     
                     
                        EN 957-7:1998
                        Stacionárne tréningové zariadenia. Časť 7: Veslovacie tréningové zariadenia, ďalšie špecifické bezpečnostné požiadavky a skúšobné metódy
                     
                  
                        9.
                     
                     
                        EN 1129-1:1995
                        Nábytok. Sklápacie postele. Bezpečnostné požiadavky a skúšanie. Časť 1: Bezpečnostné požiadavky
                     
                  
                        10.
                     
                     
                        EN 1129-2:1995
                        Nábytok. Sklápacie postele. Bezpečnostné požiadavky a skúšanie. Časť 2: Skúšobné metódy
                     
                  
                        11.
                     
                     
                        EN 1130-1:1996
                        Nábytok. Jasle a kolísky do bytových priestorov. Časť 1: Bezpečnostné požiadavky
                     
                  
                        12.
                     
                     
                        EN 1130-2:1996
                        Nábytok. Jasle a kolísky do bytových priestorov. Časť 2: Skúšobné metódy
                     
                  
                        13.
                     
                     
                        EN 1273:2005
                        Výrobky pre deti a starostlivosť o deti. Detské chodúľky. Bezpečnostné požiadavky a skúšobné metódy
                     
                  
                        14.
                     
                     
                        EN 1466:2014
                        Výrobky určené na starostlivosť o deti. Prenosné tašky a stojany. Bezpečnostné požiadavky a skúšobné metódy
                     
                  
                        15.
                     
                     
                        EN 1651:1999
                        Zariadenia na padákové lietanie. Postroje. Bezpečnostné požiadavky a skúšky pevnosti konštrukcie
                     
                  
                        16.
                     
                     
                        EN 1930:2011
                        Výrobky určené na starostlivosť o deti. Bezpečnostné zábrany. Bezpečnostné požiadavky a skúšobné metódy
                     
                  
                        17.
                     
                     
                        EN ISO 4210-1:2014
                        Bicykle. Bezpečnostné požiadavky na bicykle. Časť 1: Termíny a definície (ISO 4210-1:2014)
                     
                  
                        18.
                     
                     
                        EN ISO 4210-2:2015
                        Bicykle. Bezpečnostné požiadavky na bicykle. Časť 2: Požiadavky na mestské a trekingové bicykle, bicykle pre mladých ľudí, horské a pretekárske bicykle (ISO 4210-2:2015)
                     
                  
                        19.
                     
                     
                        EN ISO 4210-3:2014
                        Bicykle. Bezpečnostné požiadavky na bicykle. Časť 3: Všeobecné metódy skúšania (ISO 4210-3:2014)
                     
                  
                        20.
                     
                     
                        EN ISO 4210-4:2014
                        Bicykle. Bezpečnostné požiadavky na bicykle. Časť 4: Metódy skúšania bŕzd (ISO 4210-4:2014)
                     
                  
                        21.
                     
                     
                        EN ISO 4210-5:2014
                        Bicykle. Bezpečnostné požiadavky na bicykle. Časť 5: Metódy skúšania riadenia (ISO 4210-5: 2014, opravená verzia z 1. 2. 2015)
                     
                  
                        22.
                     
                     
                        EN ISO 4210-6:2015
                        Bicykle. Bezpečnostné požiadavky na bicykle. Časť 6: Metódy skúšania rámu a vidlice (ISO 4210-6: 2015)
                     
                  
                        23.
                     
                     
                        EN ISO 4210-7:2014
                        Bicykle. Bezpečnostné požiadavky na bicykle. Časť 7: Metódy skúšania kolies a ráfikov (ISO 4210-7: 2014)
                     
                  
                        24.
                     
                     
                        EN ISO 4210-8:2014
                        Bicykle. Bezpečnostné požiadavky na bicykle. Časť 8: Metódy skúšania pedálov a hnacej sústavy (ISO 4210-8: 2014)
                     
                  
                        25.
                     
                     
                        EN ISO 4210-9:2014
                        Bicykle. Bezpečnostné požiadavky na bicykle. Časť 9: Metódy skúšania sediel a stĺpikov sediel (ISO 4210-9:2014)
                     
                  
                        26.
                     
                     
                        EN ISO 8098:2014
                        Bicykle. Bezpečnostné požiadavky na bicykle pre malé deti (ISO 8098:2014)
                     
                  
                        27.
                     
                     
                        EN ISO 9994:2006
                        Zapaľovače. Bezpečnostné špecifikácie (ISO 9994:2005)
                     
                  
                        28.
                     
                     
                        EN ISO 11243:2016
                        Bicykle. Nosiče batožiny na bicykle. Požiadavky a skúšobné metódy (ISO 11243: 2016)
                     
                  
                        29.
                     
                     
                        EN 12196:2003
                        Vybavenie telocviční. Kone a kozy. Požiadavky na funkčnosť a bezpečnosť, skúšobné metódy
                     
                  
                        30.
                     
                     
                        EN 12197:1997
                        Vybavenie telocviční. Hrazdy. Bezpečnostné požiadavky a skúšobné metódy
                     
                  
                        31.
                     
                     
                        EN 12221-1:2008+A1:2013
                        Výrobky pre deti a na starostlivosť o deti. Zariadenia na prebaľovanie v domácnosti. Časť 1: Bezpečnostné požiadavky
                     
                  
                        32.
                     
                     
                        EN 12221-2:2008+A1:2013
                        Výrobky pre deti a na starostlivosť o deti. Zariadenia na prebaľovanie v domácnosti. Časť 2: Skúšobné metódy
                     
                  
                        33.
                     
                     
                        EN 12346:1998
                        Vybavenie telocviční. Rebriny, mriežkové rebríky a šplhacie rámy. Bezpečnostné požiadavky a skúšobné metódy
                     
                  
                        34.
                     
                     
                        EN 12432:1998
                        Gymnastické vybavenie. Kladiny. Funkčné a bezpečnostné požiadavky, skúšobné metódy
                     
                  
                        35.
                     
                     
                        EN 12491:2001
                        Zariadenia na padákové lietanie. Záložné padáky. Bezpečnostné požiadavky a skúšobné metódy
                     
                  
                        36.
                     
                     
                        EN 12655:1998
                        Gymnastické náradie. Kruhy. Funkčné a bezpečnostné požiadavky, skúšobné metódy
                     
                  
                        37.
                     
                     
                        EN ISO 12863:2010
                        Normalizovaná skúšobná metóda na stanovenie vznietivého potenciálu cigariet (ISO 12863:2010)
                        EN ISO 12863:2010/A1:2016
                     
                  
                        38.
                     
                     
                        EN 13120:2009+A1:2014
                        Vnútorné clony. Požiadavky na bezpečnosť
                     
                  
                        39.
                     
                     
                        EN 13209-1:2004
                        Výrobky pre deti a na starostlivosť o deti. Nosidlá na deti. Bezpečnostné požiadavky a skúšobné metódy. Časť 1: Nosidlá na chrbát s rámom
                     
                  
                        40.
                     
                     
                        EN 13209-2:2015
                        Výrobky pre deti a na starostlivosť o deti. Nosidlá na deti. Časť 2: Nevystužené nosidlá
                     
                  
                        41.
                     
                     
                        EN 13219:2008
                        Gymnastické náradie. Trampolíny. Funkčné a bezpečnostné požiadavky, skúšobné metódy
                     
                  
                        42.
                     
                     
                        EN 13319:2000
                        Potápačské vybavenie. Hĺbkomery a hĺbkomery kombinované s meračmi času. Funkčné a bezpečnostné požiadavky, skúšobné metódy
                     
                  
                        43.
                     
                     
                        EN 13869:2016
                        Zapaľovače. Zapaľovače s detskou poistkou. Požiadavky na bezpečnosť a skúšobné metódy
                     
                  
                        44.
                     
                     
                        EN 13899:2003
                        Kolieskové športové vybavenie. Kolieskové korčule. Bezpečnostné požiadavky a skúšobné metódy
                     
                  
                        45.
                     
                     
                        EN 14059:2002
                        Dekoratívne olejové lampy. Bezpečnostné požiadavky a skúšobné metódy
                     
                  
                        46.
                     
                     
                        EN 14344:2004
                        Výrobky pre deti a na starostlivosť o deti. Detské sedačky na bicykle. Bezpečnostné požiadavky a skúšobné metódy
                     
                  
                        47.
                     
                     
                        EN 14350-1:2004
                        Výrobky pre deti a na starostlivosť o deti. Vybavenie na pitie. Časť 1: Všeobecné a mechanické požiadavky a skúšky
                     
                  
                        48.
                     
                     
                        EN 14682:2014
                        Bezpečnosť detského oblečenia. Šnúry a sťahovacie šnúry na detskom oblečení. Špecifikácie
                     
                  
                        49.
                     
                     
                        EN 16156:2010
                        Cigarety. Hodnotenie vznietivého potenciálu. Požiadavky na bezpečnosť
                     
                  
                        50.
                     
                     
                        EN 16281:2013
                        Výrobky na ochranu detí. Blokovacie/Zaisťovacie zariadenia zabezpečené proti použitiu deťmi, namontované spotrebiteľom na okná a balkónové dvere. Bezpečnostné požiadavky a skúšobné metódy
                     
                  
                        51.
                     
                     
                        EN 16433:2014
                        Vnútorné clony. Ochrana pred rizikom uškrtenia. Skúšobné metódy
                     
                  
                        52.
                     
                     
                        EN 16434:2014
                        Vnútorné clony. Ochrana pred rizikom uškrtenia. Požiadavky a skúšobné metódy pre bezpečnostné zariadenia
                     
                  
                        53.
                     
                     
                        EN ISO 20957-1:2013
                        Stacionárne tréningové zariadenia. Časť 1: Všeobecné bezpečnostné požiadavky a skúšobné metódy (ISO 20957-1:2013)
                     
                  
                        54.
                     
                     
                        EN ISO 20957-4:2016
                        Stacionárne tréningové zariadenia. Časť 4: Posilňovacie lavice, ďalšie špecifické bezpečnostné požiadavky a skúšobné metódy (ISO 20957-4: 2016)
                     
                  
                        55.
                     
                     
                        EN ISO 20957-5:2016
                        Stacionárne tréningové zariadenia. Časť 5: Stacionárne tréningové bicykle a posilňovacie tréningové zariadenia pre hornú časť tela, ďalšie špecifické bezpečnostné požiadavky a skúšobné metódy (ISO 20957-5: 2016)
                     
                  
                        56.
                     
                     
                        EN ISO 20957-8:2017
                        Stacionárne tréningové zariadenia. Časť 8: Šliapacie a stúpacie zariadenia a simulátory výstupu do schodov. Ďalšie špecifické bezpečnostné požiadavky a skúšobné metódy (ISO 20957-8: 2017)
                     
                  
                        57.
                     
                     
                        EN ISO 20957-9:2016
                        Stacionárne tréningové zariadenia. Časť 9: Elipsovité tréningové zariadenia, ďalšie špecifické bezpečnostné požiadavky a skúšobné metódy (ISO 20957-9: 2016)
                     
                  
                        58.
                     
                     
                        EN ISO 20957-10:2017
                        Stacionárne tréningové zariadenia. Časť 10: Trenažéry s pevným kolesom alebo bez voľnobehu. Ďalšie špecifické bezpečnostné požiadavky a skúšobné metódy (ISO 20957-10: 2017)
                     
                  
                        59.
                     
                     
                        EN ISO 25649-1:2017
                        Plávajúce výrobky na voľný čas na používanie na a vo vode. Časť 1: Klasifikácia, materiály, všeobecné požiadavky a skúšobné metódy (ISO 25649-1: 2017)
                     
                  
                        60.
                     
                     
                        EN ISO 25649-2:2017
                        Plávajúce výrobky na voľný čas na používanie na a vo vode. Časť 2: Informácie pre spotrebiteľa (ISO 25649-2: 2017)
                     
                  
                        61.
                     
                     
                        EN ISO 25649-3:2017
                        Plávajúce výrobky na voľný čas na používanie na a vo vode. Časť 3: Ďalšie špecifické bezpečnostné požiadavky a skúšobné metódy na prostriedky triedy A (ISO 25649-3: 2017)
                     
                  
                        62.
                     
                     
                        EN ISO 25649-4:2017
                        Plávajúce výrobky na voľný čas na používanie na a vo vode. Časť 4: Ďalšie špecifické bezpečnostné požiadavky a skúšobné metódy na prostriedky triedy B (ISO 25649-4: 2017)
                     
                  
                        63.
                     
                     
                        EN ISO 25649-5:2017
                        Plávajúce výrobky na voľný čas na používanie na a vo vode. Časť 5: Ďalšie špecifické bezpečnostné požiadavky a skúšobné metódy na prostriedky triedy C (ISO 25649-5: 2017)
                     
                  
                        64.
                     
                     
                        EN ISO 25649-6:2017
                        Plávajúce výrobky na voľný čas na používanie na a vo vode. Časť 6: Ďalšie špecifické bezpečnostné požiadavky a skúšobné metódy na prostriedky triedy D (ISO 25649-6: 2017)
                     
                  
                        65.
                     
                     
                        EN ISO 25649-7:2017
                        Plávajúce výrobky na voľný čas na používanie na a vo vode. Časť 7: Ďalšie špecifické bezpečnostné požiadavky a skúšobné metódy na prostriedky triedy E (ISO 25649-7: 2017)
                     
                  
                        66.
                     
                     
                        EN 60065:2002
                        Audioprístroje, videoprístroje a podobné elektronické prístroje. Požiadavky na bezpečnosť IEC 60065:2001 (zmenené)
                        EN 60065:2002/A12:2011
                     
                  
                        67.
                     
                     
                        EN 60950-1:2006
                        Zariadenia informačných technológií. Bezpečnosť. Časť 1: Všeobecné požiadavky IEC 60950-1:2005 (zmenené)
                        EN 60950-1:2006/A12:2011
                     
                  
      
      
         
            PRÍLOHA II
            
                        č.
                     
                     
                        Odkaz na normu
                     
                  
                        1.
                     
                     
                        EN 913:2008
                        Gymnastické náradie. Všeobecné bezpečnostné požiadavky a skúšobné metódy
                     
                  
                        2.
                     
                     
                        EN 957-4:2006+A1:2010
                        Stacionárne tréningové zariadenia. Časť 4: Posilňovacie lavice, ďalšie špecifické bezpečnostné požiadavky a skúšobné metódy
                     
                  
                        3.
                     
                     
                        EN 957-5:2009
                        Stacionárne tréningové zariadenia. Časť 5: Stacionárne bicyklové cvičenia a posilňovacie tréningové zariadenia pre hornú časť tela. Ďalšie špecifické bezpečnostné požiadavky a skúšobné metódy
                     
                  
                        4.
                     
                     
                        EN 957-8:1998
                        Stacionárne tréningové zariadenia. Časť 8: Šliapacie a stúpacie zariadenia a simulátory výstupu do schodov. Ďalšie špecifické bezpečnostné požiadavky a skúšobné metódy
                     
                  
                        5.
                     
                     
                        EN 957-9:2003
                        Stacionárne tréningové zariadenia. Časť 9: Elipsovité tréningové zariadenia, ďalšie špecifické bezpečnostné požiadavky a skúšobné metódy
                     
                  
                        6.
                     
                     
                        EN 957-10:2005
                        Stacionárne tréningové zariadenia. Časť 10: Trenažéry s pevným kolesom alebo bez voľnobehu, ďalšie špecifické bezpečnostné požiadavky a skúšobné metódy
                     
                  
                        7.
                     
                     
                        EN ISO 4210-2:2014
                        Bicykle. Bezpečnostné požiadavky na bicykle. Časť 2: Požiadavky na mestské a trekingové bicykle, bicykle pre mladých ľudí, horské a pretekárske bicykle (ISO 4210-2:2014)
                     
                  
                        8.
                     
                     
                        EN ISO 4210-6:2014
                        Bicykle. Bezpečnostné požiadavky na bicykle. Časť 6: Metódy skúšania rámu a vidlice (ISO 4210-6: 2014)
                     
                  
                        9.
                     
                     
                        EN ISO 12863:2010
                        Normalizovaná skúšobná metóda na stanovenie vznietivého potenciálu cigariet (ISO 12863:2010)
                     
                  
                        10.
                     
                     
                        EN 14872:2006
                        Bicykle. Výstroj bicyklov. Nosiče batožiny
                     
                  
                        11.
                     
                     
                        EN 15649-1:2009+A2:2013
                        Plávajúce výrobky na voľný čas pre použitie na a vo vode. Časť 1: Klasifikácia, materiály, všeobecné požiadavky a skúšobné metódy
                     
                  
                        12.
                     
                     
                        EN 15649-2:2009+A2:2013
                        Plávajúce výrobky na voľný čas na použitie na a vo vode. Časť 2: Spotrebiteľské informácie
                     
                  
                        13.
                     
                     
                        EN 15649-3:2009+A1:2012
                        Plávajúce výrobky na voľný čas na použitie na a vo vode. Časť 3: Ďalšie špecifické požiadavky a skúšobné metódy pre prostriedky triedy A
                     
                  
                        14.
                     
                     
                        EN 15649-4:2010+A1:2012
                        Plávajúce výrobky na voľný čas na používanie na a vo vode. Časť 4: Ďalšie špecifické bezpečnostné požiadavky a skúšobné metódy na prostriedky triedy B
                     
                  
                        15.
                     
                     
                        EN 15649-5:2009
                        Plávajúce výrobky na voľný čas na použitie na a vo vode. Časť 5: Ďalšie špecifické požiadavky a skúšobné metódy pre prostriedky triedy C
                     
                  
                        16.
                     
                     
                        EN 15649-6:2009+A1:2013
                        Plávajúce výrobky na voľný čas na použitie na a vo vode. Časť 6: Ďalšie špecifické požiadavky a skúšobné metódy pre prostriedky triedy D
                     
                  
                        17.
                     
                     
                        EN 15649-7:2009
                        Plávajúce výrobky na voľný čas na použitie na a vo vode. Časť 7: Ďalšie špecifické požiadavky a skúšobné metódy pre prostriedky triedy E